Preşedintele PNL, Nicolae Ciucă, anunţă că PNL i-a sondat pentru Capitală pe Sebastian Burduja şi Ionuţ Lupescu, PSD pe Gabriela Firea şi Daniel Băluţă, rezultatele fiind aşteptate luni. El a precizat că ulterior se va afce analiza în coaliţie şi se va lua decizia.
"Nu am reuşit să nominalizăm un candidat sau altul pentru că am agreat împreună să sondăm care sunt cele mai potrivite persoane. În momentul de faţă, sondajele sunt pe final. Noi am sondat pe Sebastian Burduja şi Ionuţ Lupescu", a precizat preşedintele PNL la Prima News.
Nicolae Ciucă a mai spus că la PSD, ştie sigur că a nominalizat-o pe Gabriela Firea şi pe primarul de la sectorul 4, Daniel Băluţă.
El a menţionat că rezultatele vor veni luni, iar apoi se va face analiza sondajelor.
Burduja este măsurat și la Sectorul 1
Despre sectoarele Capitalei, Nicolae Ciucă a arătat că la Sectorul 1 sunt sondaţi Sebastian Burduja şi George Tuţă, iar la sectorul 3, senatoarea Monica Anisie şi pe Mihai Culeafă.
Liderul PNL a mai afirmat că la Sectorul 5 "trebuie să încerce", dând de înţeles că vor avea un candidat.